Source: http://www.rugby.ro/cupa-romaniei-brasovul-a-pierdut-prin-neprezentare-meciul-de-acasa-cu-csm-sibiu-14743.html
Timestamp: 2018-08-16 18:03:56+00:00

Document:
Rugby.ro » Competitii » Cupa Romaniei: Brasovul a pierdut prin neprezentare meciul de acasa cu CSM Sibiu
���� MONITORUL DE SIBIU scrie despre meciul castigat de CSM Sibiu, in Cupa Romaniei, chiar pe terenul lui CFR Brasov. Sibienii au invins cu 5-0, scor de neprezentare, din cauza ca brasovenii nu aveau vizele medicale in regula. Totusi partida s-a disputat pana la urma ca una amicala.
Echipa locala de rugby CSM s-a impus sub Tampa, pe stadionul CFR, cu scorul de 5-0, in urma unei decizii luata de oficialii federatiei, pentru ca brasovenii nu aveau vizele medicale in regula. Totusi partida s-a disputat sub pretext amical si a fost una foarte reusita pentru baietii lui Florin Troanca.
Seria de vest a cupei Romaniei la rugby a avut parte de un meci frumos, intre o echipa retrogradata din primul esalon, CFR CSU Brasov, si una care s-a reinfiintat dupa cinci ani de asteptare. Astfel ca dorinta, curajul si placerea sibienilor de a juca s-a dovedit a fi peste experienta primei ligi de care au beneficiat brasovenii. In prima parte a jocului, CSM Sibiu care a avut in teren formula obisnuita de echipa s-a impus cu 10-5, gratie unui eseu si a unei lovituri de pedeapsa. In repriza secunda tehnicienii au schimbat infatisarea echipei introducand in teren juniorii care s-au comportat foarte bine in teren. A rezultat asadar un meci de rugby curat si frumos, barbatesc, care s-a desfasurat in limita fair-play-ului.
Antrenor multumit
Tehnicianul sibienilor s-a aratat extrem de incantat de jocul echipei sale despre care spune ca este in continua crestere. �Am observat o crestere de la meci la meci din punctul de vedere a conditiei fizice si mai ales a organizarii jocului. Apararea a functionat din nou foarte bine, baietii comunica din ce in ce mai bine pe teren, apar deja anumite automatisme in jocul nostru", spune Florin Troanca, tehnicianul CSM Sibiu.
Meciul cu Targoviste a lasat urme
Partida pierduta acasa in prima etapa in fata dambovitenilor a lasat urme adanci in angrenajul echipei care incearca sa invete din greselile trecutului. Florin Troanca este de parere ca echipa nu a mai gafat la fel ca si in confruntarea din Valea Aurie. �Daca meciul cu Targoviste l-am pierdut in parte din cauza baloanelor pierdute in fazele fixe, adica gramada si margine, azi am reusit sa castigam toate aceste repuneri in joc", declara rugby-stul.
Oamenii care se lupta pentru mentinerea aceste echipe la un nivel cat mai ridicat cred ca CSM Sibiu se descurca bine in acest inceput de sezon, dar ca drumul este destul de lung pana la o performanta mare care sa ridice rugby-ul sibian la cote mari. �Mai avem de lucru, dar suntem pe drumul cel bun. Am vazut o crestere semnificativa intre jocul cu Targoviste si cel de azi. Sunt trei parametri la care am atins maximul: daruirea, curajul si placerea de a juca", spune Horia Stoica responsabil comunicare CSM Sibiu.
Felicitati de adversari
Dupa ce in sezonul trecut s-au luptat cu granzii rugby-ului autohton, care s-au dovedit a fi mult prea puternici, anul acesta cei de la CFR CSU Brasov sunt nevoiti sa joace in liga a doua unde de cele mai multe ori pleaca din postura de favoriti datorita experientei acumulate in divizia A. Insa dorinta sibienilor de a juca rugby i-a uimit pe sportivii de la poalele Tampei, care au tinut sa felicite evolutia jucatorilor de la echipa reinfiintata in aceasta vara. �Aveti o echipa frumoasa, dar inca prea �cruda�. Daca o sa pastrati nucleul acesta de jucatori doi-trei ani o sa puteti juca in divizia nationala fara probleme", declara un oficial al Brasovului. In aceasta situatie rugby-ul din orasul de pe Cibin pare ca a ajuns pe o linie foarte buna care le permite sportivilor sa cuteze catre performanta.
Cupa Romaniei se va relua peste trei saptamani pe data de 24 octombrie atunci cand CSM Sibiu va primi vizita pe stadionul �Bebe Boboc" jucatorilor din judetul invecinat care evolueaza sub titulatura de CSU Alba Iulia. Acesta este ultimul meci dintre cele trei care au intregit programul turului urmand ca dupa acestea sa inceapa returul grupei.
Acest material a aparut in cotidianul MONITORUL DE SIBIU, sub semnatura Vlad COPILU.

References: CSM 
 CSM 
 CSM 
 CSM 
 CSM 
 CSM 
 CSM 
 CSM